Gullpirol

Gullirol (Oriolus auratus) er en art i pirolfamilien, som er spurvefugler. Arten er endemisk for Afrika sør for Sahel.

Beskrivelse 
Gullpirolen veier 60–80 g og måler cirka 20 cm. Voksne fugler er gule med en kraftig sort øyestrek og sort på vingene og stjerten. Nebb og lemmer er blekgule. Hunnen har blekere farger enn hannen og har litt gulgrønn farge på vingene. Arten er nært beslektet med vanlig pirol (Oriolus oriolus), men typisk litt mindre i størrelsen.

Arten lever i hovedsak av insekter, bær og frukt. Den trives i bredbladet løvfellende skog på savannen, spesielt av typen Brachystegia, Baikiaea og Colophospermum.

Referanser

Eksterne lenker 
 

Pirolfamilien
Dyr formelt beskrevet av Louis Jean Pierre Vieillot
Fugler formelt beskrevet i 1817